सहरसा / नई दिल्ली : सहरसाक सांसद दिनेश चन्द्र यादव बीतल सोम केँ लोकसभा मे पूर्व घोषित सहरसा सऽ कुशेश्वरस्थान आ सिमरी बख्तियारपुर सऽ बिहारीगंज रेल मार्ग केँ शीघ्र स्वीकृति दयबाक मांग केलैथ। सांसद लोकसभा मे कहलैथ जे मिथिलाक सहरसा, मधेपुरा आ दरभंगा रेल विकासक मामले मे बहुत पाछू अछि। कतेको बेर सिमरी बख्तियारपुर सऽ बिहारीगंज आ सहरसा सऽ कुशेश्वरस्थान धरिक रेलखंड निर्माणक लेल सर्वेक्षण कराओल गेल ओकरा बाद सऽ बहुतो बेर रेल बजट पेश भेल, मुदा अखन धरि एहि रेलखंडक निर्माण के स्वीकृति नहिँ भेटल अछि। श्री यादव जनहित मे इ दुनू रेलखंड केँ स्वीकृति दऽ निर्माण कार्य शुरू कराबय केर मांग केलैथ। 